ZIGA บวก 3.28% รับราคาเหล็กโลกขาขึ้น ดันผลงานโตยาวถึงปี 65
ZIGA บวก 3.28% รับราคาเหล็กโลกขาขึ้น ดันผลงานโตยาวถึงปี 65
ZIGA บวก 3.28% รับราคาเหล็กโลกขาขึ้น ดันผลงานโตยาวถึงปี 65
26 ม.ค. 2564

ผู้สื่อข่าวรายงานว่า ราคาหุ้น บริษัท ซิก้า อินโนเวชั่น จำกัด (มหาชน)  หรือ ZIGA ล่าสุด ณ เวลา 10.33 น. อยู่ที่ระดับ 3.78 บาท ปรับตัวขึ้น 0.12 บาท หรือ 3.28% ด้วยมูลค่าการซื้อขาย 35.95 ล้านบาท

ทั้งนี้ บล.ฟินันเซีย ไซรัส แนะนำ “ซื้อ” ZIGA เป้า 4.30 บาท คาดกำไรสุทธิไตรมาส 4/2563 ลดลง 12% จากไตรมาสก่อน, เพิ่มขึ้น 1,121% จากช่วงเดียวกันเมื่อปีก่อน จากราคาเหล็กโลกเฉลี่ยที่เพิ่มขึ้น 7% จากไตรมาสก่อน, เพิ่มขึ้น 36% จากช่วงเดียวกันเมื่อปีก่อน (เดือน ธ.ค. +15% จากเดือนก่อน) และค่าเงินบาทแข็ง ทำให้กำไรปี 2563 คาดเพิ่มขึ้น 227% จากช่วงเดียวกันเมื่อปีก่อน
สำหรับ แนวโน้มกำไรปี 2564-65 คาดเพิ่มขึ้น 26% จากช่วงเดียวกันเมื่อปีก่อน และ เพิ่มขึ้น 9% จากช่วงเดียวกันเมื่อปีก่อนจากราคาเหล็กโลกที่ยังเป็นขาขึ้นเพราะ Supply Shortage และสามารถส่งผ่านต้นทุนไปยังราคาขาย